b'\n_START_ARTICLE_\nKalninis eukaliptas\n_START_SECTION_\nPavadinimas\n_START_PARAGRAPH_\nMokslinio, lotyn\xc5\xb3 kalba Eucalyptus delegatensis r\xc5\xab\xc5\xa1ies pavadinimo autorius Richard Thomas Baker, gyven\xc4\x99s 1854\xe2\x80\x931941 metais.\n_START_SECTION_\nPaplitimo arealas\n_START_PARAGRAPH_\n\xc5\xa0ie med\xc5\xbeiai savaime auga Australijos \xc5\xbeemyno pietry\xc4\x8diuose\xc2\xa0\xe2\x80\x93 Tasmanijoje, Viktorijoje bei Naujajame Piet\xc5\xb3 Velse - \xc5\xbeemynin\xc4\x97je dalyje tai b\xc5\xabt\xc5\xb3 ma\xc5\xbedaug kalnuotose vietose tarp Melburno ir Kanberos._NEWLINE_Introdukuotas Naujojoje Zelandijoje ir \xc5\xa1iltesnio klimato piet\xc5\xb3 ir pietvakari\xc5\xb3 Europos \xc5\xa1alyse.\n_START_SECTION_\nBiotopas\n_START_PARAGRAPH_\nAuga vesesn\xc4\x97se, kalnuotose Viktorijos ir Naujojo Piet\xc5\xb3 Velso 850 m - 1500 m auk\xc5\xa1\xc4\x8dio kaln\xc5\xb3 altitud\xc4\x97se, o Eucalyptus delegatensis subsp. tasmaniensis por\xc5\xab\xc5\xa1is aptinkamas kur kas auk\xc5\xa1tesn\xc4\x97se kaln\xc5\xb3 altitud\xc4\x97se ir auga Tasmanijos saloje. Australijos standartais, kalniniam eukaliptui reikalingas didelis i\xc5\xa1krintan\xc4\x8di\xc5\xb3 krituli\xc5\xb3 kiekis - vir\xc5\xa1 1200 mm \xc4\xaf metus, nors jo paplitimo areale metinis krituli\xc5\xb3 kiekis svyruoja tarp 700 - 2900 mm. J\xc5\xb3 nat\xc5\xabralaus augimo arealuose \xc5\xbeiemos metu taip pat pasitaiko da\xc5\xbenos \xc5\xa1alnos ir i\xc5\xa1krenta sniegas, tad medis toleruoja ir iki - 12 - 14 C trumpalaikius \xc5\xa1al\xc4\x8dius.\n_START_SECTION_\nMatmenys ir am\xc5\xbeius\n_START_PARAGRAPH_\nTai viena auk\xc5\xa1\xc4\x8diaus\xc5\xb3 eukalipt\xc5\xb3 genties med\xc5\xbei\xc5\xb3 r\xc5\xab\xc5\xa1i\xc5\xb3, taip pat viena tarp nedaugelio auk\xc5\xa1\xc4\x8diausiai augan\xc4\x8di\xc5\xb3 visos planetos med\xc5\xbei\xc5\xb3 r\xc5\xab\xc5\xa1is. Paprastai u\xc5\xbeauga 25-60 m auk\xc5\xa1\xc4\x8dio, bet prie puiki\xc5\xb3 augimo s\xc4\x85lyg\xc5\xb3 nors ir re\xc4\x8diau, bet pasitaiko apie 90 metr\xc5\xb3 auk\xc5\xa1\xc4\x8dio med\xc5\xbei\xc5\xb3. Dabar \xc5\xbeinomas auk\xc5\xa1\xc4\x8diausias yra 87,9 m auk\xc5\xa1\xc4\x8dio (161 m\xc2\xb3 t\xc5\xabrio) ir auga Tasmanijoje. Su storiausiu kamieno skersmeniu \xc5\xa1ios r\xc5\xab\xc5\xa1ies medis \xc5\xbeinomas kaip \xe2\x80\x9eTroll\xe2\x80\x9c vardu yra 5,82 m skersmens, o jo auk\xc5\xa1tis palyginus nedidelis - 56,5 m, bet jis yra 282 m\xc2\xb3 t\xc5\xabrio - auga taip pat Tasmanijoje. Palyginimui, dar visai nesenei (pagal med\xc5\xbei\xc5\xb3 am\xc5\xbei\xc5\xb3) introdukuoto ir pasodinto apie 1885 metus Naujojoje Zelandijoje Eucalyptus delegatensis kamieno skersmuo - 3,64 m. Masyviausias \xc5\xa1ios r\xc5\xab\xc5\xa1ies medis yra 286 m\xc2\xb3 t\xc5\xabrio ir 72 m auk\xc5\xa1\xc4\x8dio, auga Styx River Valley (Australijos pietry\xc4\x8diuose).\n_START_SECTION_\nMorfologija\n_START_PARAGRAPH_\nMed\xc5\xbeio laja atvira, kamienas tiesus, \xc5\xbeiev\xc4\x97 pilka ar pilkai ruda, prie kamieno pagrindo stora ir tik ant smulkesni\xc5\xb3 \xc5\xa1ak\xc5\xb3 lygesn\xc4\x97. Nors Tasmanijos por\xc5\xab\xc5\xa1io tiek kamienas, tiek didesn\xc4\x97s \xc5\xa1akos turi stor\xc4\x85 \xc5\xbeiev\xc4\x99. \xc5\xa0ios r\xc5\xab\xc5\xa1ies med\xc5\xbeiai kuri\xc5\xb3 tik dalis kamieno su stora \xc5\xbeieve pasitaiko tik \xc5\xbeemynin\xc4\x97je Australijos dalyje. Da\xc5\xbenai kamieno \xc5\xbeiev\xc4\x97 lupasi pailgomis skiaut\xc4\x97mis._NEWLINE_Jauni lapai 25 cm ilgio ir 10 cm plo\xc4\x8dio. Subrend\xc4\x99 lapai, ilgi, siari, gale smail\xc4\x97jantys, blizgan\xc4\x8diai \xc5\xbealios spalvos 10-18 cm ilgio ir 1,5-3 cm plo\xc4\x8dio. \xc5\xbdiedo pumpurai 5\xe2\x80\x936 mm ilgio, 3\xe2\x80\x934 mm plo\xc4\x8dio._NEWLINE_\xc5\xbdiedynkotis 9\xe2\x80\x9320 mm ilgio ir 3 mm plo\xc4\x8dio, ir ant 2\xe2\x80\x937 mm ilgio \xc5\xbeiedko\xc4\x8di\xc5\xb3 \xc5\xbeiedyne (kek\xc4\x97je) paprastai b\xc5\xabna 7-11, bet kartais iki 15 balt\xc5\xb3 ar kremo spalvos \xc5\xbeied\xc5\xb3. \xc5\xbdydi gruod\xc5\xbeio - kovo m\xc4\x97nesiais._NEWLINE_Vaisiai pusrutulio ar kiau\xc5\xa1inio formos 8\xe2\x80\x9315 mm ilgio, 6\xe2\x80\x9311 mm skersmens da\xc5\xbeniausiai ant neilg\xc5\xb3 koteli\xc5\xb3 grup\xc4\x97je po 3\xe2\x80\x935._NEWLINE_Eucalyptus delegatensis dauginasi tik s\xc4\x97klomis.\n_START_SECTION_\nPanaudojimas\n_START_PARAGRAPH_\nTai vienas svarbesni\xc5\xb3 med\xc5\xbei\xc5\xb3 r\xc5\xab\xc5\xa1is medienos \xc5\xa1altiniams. Australijos aborigenams tai buvo kaip maisto \xc5\xa1altinis bei i\xc5\xa1 jo gamindavosi vaistus.'